Bosna i Hercegovina

 Federacija Bosne i Hercegovine

 TUZLANSKI KANTON

MINISTARSTVO UNUTRAŠNJIH POSLOVA

 T U Z L A

Broj : 08-02/2-34.2-333/15

Datum: 21.09.2015.godine

Na osnovu člana 20. i 23. Zakona o namještenicima u Organima državne službe Federacije Bosne i Hercegovine (“Sl.novine F BiH”, broj:49/05), ministar unutrašnjih poslova TK, **r a s p i s u j e**

**J A V N I O G L A S**

**Za prijem namještenika u radni odnos na neodređeno vrijeme**

1. **Viši referent za sprovođenje propisa o bezbjednosti saobraćaja na putevima u Odjeljenju za administraciju Gračanica i Doboj Istok - 2 (dva) izvršioca na neodređeno vrijeme**

**OPIS POSLOVA:**

* **vodi upravni postupak u vezi sa izdavanjem vozačkih dozvola i registracijom vozila**
* **vrši brisanje vozila iz evidencije**
* **izdaje potvrde i uvjerenja na osnovu službene dokumentacije o vozilima i vozačima**
* **vrši obradu depeša i akata iz oblasti saobraćaja**
* **izvršava mjere bezbjednosti i zaštitne mjere zabrane upravljanja motornim vozilima**
* **vodi propisane evidencije iz ove oblasti**
* **priprema podatke za potrebe AOP i vrši unos podataka**
* **vrši i druge poslove koje mu naredi neposredni rukovodioc**
1. **Viši referent za poslove pisarnice - kurir u Ministarstvu unutrašnjih poslova Tuzlanskog kantona – 1 (jedan) izvršilac na neodređeno vrijeme**

**OPIS POSLOVA:**

* **Preuzima poštu, razvrstava, otprema i dostavlja poštu organizacionim jedinica Ministarstva i drugim organima i organizacijama,**
* **vrši i druge poslove koje mu odredi neposredni rukovodioc**
1. **Šef pisarnice u Odjeljenju za administraciju Kalesija 1 (jedan) izvršilac na neodređeno vrijeme**

**OPIS POSLOVA:**

* **rukovodi radom pisarnice, organizuje, koordinira i usmjerava rad pisarnice,**
* **otvara i signira poštu prispjelu za PU, PS i Odjeljenja u skladu sa propisima i stara se o primjeni Uredbe o kancelarijskom poslovanju,**
* **priprema mjesečne, tromjesečne, polugodišnje, godišnje izvještaje o stanju riješenih i neriješenih predmeta po organizacionim jedinicama,**
* **stara se o rukovanju i čuvanju spisa i drugih akata koji su prispjeli u pisarnicu,**
* **stara se o dostavi, otpremi i ažurnosti pošte i radu arhive,**
* **obavlja i druge poslove koje mu odredi neposredni rukovodioc**

Kandidat za prijem u radni odnos mora ispunjavati opće i posebne uslove:

**OPĆI USLOVI SU:**

* **Da je državljanin Bosne i Hercegovine**
* **Da je punoljetan**
* **Da ima opću zdravstvenu sposobnost za obavljanje poslova radnog mjesta,**
* **Da ima vrstu i stepen školske spreme potrebnu za obavljanje poslova radnog mjesta prema Pravilniku o unutrašnjoj organizaciji MUP TK,**
* **Da u posljednje dvije godine od dana objavljivanja Javnog oglasa nije otpuštan iz organa državne službe kao rezultat disciplinske kazne na bilo kojem nivou vlasti u Federaciji, odnosno BiH,**
* **Da nije obuhvaćen odredbom člana IX.1 Ustava BiH**

**POSEBNI USLOVI ZA POSLOVE POD REDNIM BROJEM 1. i 2. SU:**

* **SSS-IV stepen, gimnazija, upravna, ekonomska,**

**birotehnička, saobraćajna, mašinska i elektrotehnička škola**

* **Položen stručni upravni ispit**
* **poznavanje rada na računaru**
* **Najmanje deset mjeseci radnog staža**

**POSEBNI USLOVI ZA POSLOVE POD REDNIM BROJEM 3. SU:**

* **VŠS – viša upravna škola, prvi stepen Pravnog fakulteta**
* **Položen stručni upravni ispit**
* **Najmanje tri godine radnog staža**

**Uz prijavu na Javni oglas kandidat mora priložiti:**

* **Svjedočanstvo o školskoj spremi**
* **Uvjerenje o državljanstvu (ne starije od šest mjeseci)**
* **Izvod iz matične knjige rođenih**
* **Dokaz o položenom stručnom upravnom ispitu**
* **Dokaz o radnom iskustvu**
* **Dokaz o poznavanju rada na računaru za poslove pod red.br. 1 i 2**
* **Dokaz da u posljednje dvije godine od dana objavljivanja Javnog oglasa nije otpuštan iz organa državne službe kao rezultat disciplinske kazne na bilo kojem nivou vlasti F BiH odnosno BiH,**
* **ovjerena izjava kandidata da nije obuhvaćen odredbom člana IX. tačka 1. Ustava BiH (izjave ovjerene u općini, kod notara ili suda)**

Kandidati koji ostvaruju pravo po osnovu Zakona o dopunskim pravima branitelja i članova njihovih obitelji – prečišćeni tekst (“Sl.novine TK”, broj:5/12 i 5/14) i Pravilnika o jedinstvenim kriterijima i pravilima za zapošljavanje branilaca i članova njihvih porodica u institucijama Tuzlanskog kantona (“Sl.novine TK”, broj:9/14) potrebno je da pored obavezne dokumentacije za prijavu na Javni oglas, uz prijavu dostave i dokaz o ispunjavanju uslova iz navedenog Zakona i Pravilnika.

**Napomena:** Namještenik koji bude primljen u radni odnos putem ovog Oglasa dužan je dostaviti ljekarsko uvjerenje. U slučaju da kandidat ne ispunjava ovaj uslov, bit će odabran slijedeći kandidat sa liste koji taj uslov ispunjava.

Dokumenti priloženi uz prijavu moraju biti orginali ili ovjerene kopije.

Javni oglas ostaje otvoren petnaest dana od dana objavljivanja.

Prijave sa dokazima o ispunjavanju uslova iz Javnog oglasa dostaviti lično ili na adresu Ministarstvo unutrašnjih poslova Tuzlanskog kantona, Turalibegova bb-75000 Tuzla

Nepotpune, neuredne i neblagovremene prijave neće se uzeti u razmatranje**.**

 **M I N I S T A R**

 **Mr. Husein Topčagić**